આ ભજન જુદા જુદા રાગોમાં ગવાતું મેં સાંભળ્યું છે. પરંતુ નરસીંહ મહેતાના અને ગાંધીજીના જ સૌરાષ્ટ્રના કેટલાક ભાગોમાં આ ભજન અત્યંત બેહુદા અને નીમ્ન કક્ષાના રાગમાં ગવાતું સાંભળ્યું. એટલું જ નહીં, સાથે સાથે ભદ્દુ કાંઈક અંશે બીભત્સ કહી શકાય તેવું, ફીલ્મી જગતનાં કહેવાતાં નૃત્યોની વાનર નકલ કરતું, હાથ પગ ઉલાળતું, તાબોટા પાડતું, કહેવાતું નૃત્ય પણ જોયું. વીશ્વના શ્રેષ્ઠ કહી શકાય તેવા આ ભજનને આ રીતે ગવાતું અને આવા કહેવાતા નૃત્યમાં ઢળાયેલું જોઈને મારાથી સહજ બોલાઈ ગયું કે જો ગાધીજી અને નરસીંહ મહેતા આ જોવા-સાંભળવા જીવતા હોત તો જરુર આત્મહત્યા કરત !!! માત્ર હું જ નહીં, પરંતુ જે કોઈને પણ ગાંધીજી અને નરસીંહ મહેતા પ્રીયજન છે તે સહુ કોઈ આ જોઈ-સાંભળીને આ જ વાક્ય બોલે તેની મને ખાતરી છે.